2003-ban a kanadai nagydíj során találkozott Autumn Kelly-vel, akit 2008-ban a windsori kastély Szt. György-kápolnájában vett feleségül. Jelenleg a Royal Bank of Scotland egyik vezető munkatársa. 2010. december 29-én született első gyermeke, Savannah Phillips, aki II. Erzsébet első dédunokája és apja után a 15. helyet foglalja el a trónöröklési sorrendben. 2012. március 29-én Peter ismét apa lett, második kislánya, Isla jelenleg a 16. helyen áll a brit trónöröklési sorrendben.